Арсений Тарковски
Надпис на книга

Превод от руски: Светлозар Жеков, 2007

chitanka.info

Напуснах аз дома и любовта

и скреж в косите ми застина,

и стана глас, вопиещ сред пустиня,

и моят глас по родните места.

Като Израил — куц, но с волността

на птиците животът ми премина.

И, неразбран, езикът ми погина,

защото бе език на гордостта.

Ту смея се, ту плача без утеха

и слушам сам убийственото ехо.

Нима днес пея, господи — не знам.

И тъй ли всичко свято за сърцето

като живота си на вас ще дам?

А аз горях, живях и пях — додето.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.